In die dokumentêr sê ’n man 20, 30 jaar lank was apartheid volgens die Skrif, maar nou het die Bybel ewe skielik verander . . .
Adam onthou hoe hy in ’n yslike NG kerk gesit het waar die dokumentêr vroeër vanjaar gewys is. Almal daar was ou mense. Hy kon die tragiek aanvoel van ’n kerk wat kleiner en leër raak.
Daar was ook maar spanning tussen hom en sy pa met die maak van die dokumentêr, voeg hy met ’n effense glimlag by.
“Veral wanneer ek vertroue verloor het en afstand wou kry. Ek het in alles begin twyfel, en veral aan myself. Dit het ook bietjie selfgenoegsaam gevoel om jou familie so te wys. Filmmaak is wat ek probeer doen vir ’n lewe, maar hier was my familie betrokke.
Adam het filosofie, tale en rolprentkunde by Tukkies gestudeer nadat hy en pêlle by die Hoërskool Menlopark vir die grap Pimpmy skooltas-video’s as parodie op Pimp My Ride, gemaak het. Dit was so gewild, die ou TV-musiekkanaal MK het ’n klomp episodes daarvan uitgesaai.
“Aan die einde van die fliek bring my karakter die bruidegom bietjie terug aarde toe: Jy hét jou verantwoordelikhede en jy moet hulle nakom.”
“Met al die identiteitspolitiek deesdae voel dit vir my dis nie wát jy sê nie, maar wié dit sê wat saak maak.
“Ek het in ’n stadium ’n Venn-diagram gemaak van waar ek in die lewe inpas. My vriend het dit die axis of evil genoem: man, Afrikaans, wit, vleiseter, hipster. The worst of the worst. Jy voel asof jy . . .”
“Op die oomblik weet ek nie eintlik hoe om white privilege reg te gebruik nie. Of vir iets beters te gebruik nie. Ek val bietjie vas daarin . . .”
Dan glip jy maar jou voorouers se kasset in die VCR, druk play, draai die volume op en gaan soek na jouself.
Vanuit ’n joernalistieke blik is geen behae te put uit Sunday Times se erkenning dat sy beriggewing oor die sogenaamde polisiemoordbendes in KwaZulu-Natal, ’n skurkbende (rogue unit) in die SA Inkomstediens en die onwettige deportasie van Zimbabwiërs foutief was nie. Hy gee nou die pryse terug wat hy daarvoor verower het.
Ook die skade van die beriggewing vir individue is onberekenbaar. Darem het die Suid-Afrikaanse media hom in die ragfyn fase van demokratiese metamor-fose andersins onderskei.
Sunday Times se joernaliste het hulle op sleeptou laat neem deur “sinistere magte” (luidens Siqoko) wat die feite oor staatskaping toegesmeer wou hê. Dit her-inner aan Suid-Afrika se Inligtingskan-daal (met die regering toe wat sy eie me-dia met geheime geld verkry het om die “waarheid” oor apartheid te verkondig) en aan die ANC-regering onder Jacob Zuma wat die Guptas se The New Age vir sy propaganda gekoöpteer het.
Die punt van die Hefer-uitspraak was die media moet vir nalatigheid pa staan – al dra die klaer die bewyslas van laster.